Et av de vanligste spørsmålene fra brukerne våre er om elektroniske signaturer er juridisk bindende i de landene der de opererer.
Først og fremst er det viktig å være klar over at selv om eIDAS-regelverket setter opp et rammeverk som skal hjelpe bedrifter med å gjennomføre sikrere transaksjoner i alle land i det europeiske indre markedet og på tvers av landegrensene i EU/EØS, varierer den lokale lovgivningen i hvert enkelt land. I mange tilfeller har den lokale lovgivningen forrang fremfor eIDAS-regelverket, og i tillegg oppdateres lovgivningen kontinuerlig.
Det betyr at med mindre du konsulterer en advokat som spesialiserer seg på dette lovområdet i landet du opererer i, vil alt du leser på Internett ha en “dette er ikke juridisk rådgivning”-ansvarsfraskrivelse for å unngå tvister.
Oneflow utvikler, selger og implementerer digitale systemer for kontraktstyring og automatisering. Som leverandør av en SaaS-plattform for kontraktsautomatisering er vi, i likhet med mange andre leverandører av elektroniske signaturer i bransjen, ikke i noen troverdig posisjon til å gi råd til noen eller noen virksomhet i juridiske spørsmål.
Det eneste vi kan gjøre, er å informere deg om hvordan Oneflow fungerer, hvordan de ulike signaturnivåene implementeres og hvilke forutsetninger systemet bygger på. Det vil alltid være opp til deg som bruker å sørge for at du bruker den typen signatur som passer til din type dokument og omstendighet.